31992R3830
L 387/46
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3830/92 НА КОМИСИЯТА
от 28 декември 1992 година
за отмяната на митата и фиксираните компоненти при търговията между Общността на десетте и Испания и относно прилагането от страна на Испания на митата от Общата митническа тарифа в търговията с държави, които не са членки на Общността, от 1 януари 1993 година
КОМИСИЯТА НА ЕВРОПЕЙСКИTЕ ОБЩНОСТИ,
като взе предвид Договора за създаване на Европейската икономическа общност,
като взе предвид Акта за присъединяване на Испания и Португалия и по-специално член 75, параграф 4 от него,
като има предвид, че Актът за присъединяване предвижда възможността за отмяна на митата и други компоненти, приложими в търговията на селскостопански продукти между Испания и Общността на десетте; като има предвид, че същите разпоредби позволяват бързото уеднаквяване на митата в Испания с Общата митническа тарифа; като има предвид, че същото правило се прилага съгласно член 78 от Акта за намаляване на фиксираните компоненти, предназначени да осигурят защита на преработвателната промишленост в Испания;
като има предвид, че Испания е подала молба в тази насока;
като има предвид, че изграждането на единен пазар без вътрешни граници, считано от 1 януари 1993 г., налага отмяната на митата и други компоненти в търговията между Общността на десетте и Испания, както и прилагането на еднакви мита в търговията с държави, които не са членки на Общността;
като има предвид, че мерките, предвидени в настоящия регламент, са в съответствие със становищата на всички заинтересовани Управителни комитети,
ПРИЕ НАСТОЯЩИЯ РЕГЛАМЕНТ:
Член 1
1. От 1 януари 1993 г.:
-
Испания премахва митата и фиксираните компоненти, предназначени да осигурят защита на преработвателната промишленост, в търговията с Общността на десетте по отношение на продукти, подчинени на общата организация на пазара,
-
се премахват митата и фиксираните компоненти, предназначени да осигурят защита на преработвателната промишленост, прилагани от страна на Общността на десетте към внасяните от Испания стоки.
2. От 1 януари 1993 г. Испания прилага митата, прилагани от Общността на десетте, в търговията с държави, които не са членки на Общността.
Член 2
Настоящият регламент влиза в сила на 1 януари 1993 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 28 декември 1992 година.